pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือนภัย!! มิจฉาชีพอาละวาดไม่หยุด แอบอ้างชื่อ “กรมบัญชีกลาง" หลอกลวงผู้รับบำนาญ และบุคคลในครอบครัว
วันจันทร์ที่ 12 กุมภาพันธ์ 2567
12/02/2567
เตือนภัย!! มิจฉาชีพอาละวาดไม่หยุด แอบอ้างชื่อ “กรมบัญชีกลาง" หลอกลวงผู้รับบํานาญ และบุคคลในครอบครัว
กรมบัญชีกลางได้รับแจ้งจากผู้รับบํานาญและบุคคลในครอบครัวของผู้รับบํานาญว่ามีกลุ่มมิจฉาชีพโทรศัพท์ไปหาและแจ้งให้ผู้รับบํานาญหรือทายาทผู้รับบํานาญดําเนินการต่าง ๆ
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ปัจจุบันกรมบัญชีกลางยังคงได้รับแจ้งจากผู้รับบํานาญและบุคคลในครอบครัวของผู้รับบํานาญว่ามีกลุ่มมิจฉาชีพโทรศัพท์ไปหาและแจ้งให้ผู้รับบํานาญหรือทายาทผู้รับบํานาญดําเนินการต่าง ๆ เช่น การปรับปรุงบัญชีเงินฝากธนาคารที่รับบํานาญ การให้ติดต่อขอรับบํานาญหรือบําเหน็จดํารงชีพที่อ้างว่ายังค้างรับจากกรมบัญชีกลาง การแจ้งให้อัปเดตข้อมูลผ่านไลน์ การแจ้งให้ดาวน์โหลดแอปพลิเคชั่นระบบ Digital Pension แอดไลน์เพิ่มเพื่อน สแกนใบหน้า และกดลิงก์ต่าง ๆ เป็นต้น แม้ว่ากรมบัญชีกลางได้แจ้งเตือนเกี่ยวกับมิจฉาชีพที่แอบอ้างชื่อกรมบัญชีกลาง โทรศัพท์หลอกลวงผู้รับบํานาญและบุคคลในครอบครัวอย่างต่อเนื่อง แต่เพราะมิจฉาชีพมีการปรับปรุงเทคนิคทําให้หลอกหลวงได้อย่างแยบยลมากกว่าเดิม โดยการหลอกลวงเหยื่อที่เฉพาะเจาะจง ทราบข้อมูลเบื้องต้นเกี่ยวกับเหยื่อ
โฆษกกรมบัญชีกลาง กล่าวเพิ่มเติมว่า วิธีการป้องกันไม่ให้ตกเป็นเหยื่อของมิจฉาชีพ ต้องติดตามข่าวสารอย่างใกล้ชิดจะได้รู้เท่าทันภัยรูปแบบใหม่ ๆ และที่สําคัญ อย่าหลงเชื่อทําตาม ไม่คุย ไม่บอกข้อมูลส่วนตัว ไม่ต้องดําเนินการใด ๆ ตามที่มิจฉาชีพแจ้งโดยเด็ดขาด เนื่องจากกรมบัญชีกลางไม่มีนโยบายให้เจ้าหน้าที่โทรศัพท์หาผู้รับบํานาญหรือบุคคลในครอบครัวแต่อย่างใด ทั้งนี้ หากผู้รับบํานาญหรือบุคคลในครอบครัวได้รับโทรศัพท์และแจ้งว่าโทรมาจากกรมบัญชีกลางให้วางสาย และไม่ควรสนทนาต่อ หากมีข้อสงสัยสามารถติดต่อสอบถามได้ที่ call center ของกรมบัญชีกลาง หมายเลขโทรศัพท์ 0 2270 6400 ในวันและเวลาทําการ
รัฐบาลไทย-ข่าวทำเนียบรัฐบาล-​นายกฯ แจ้งข้อสั่งการในที่ประชุม ครม. พร้อมขอให้แต่งกายด้วยเสื้อสีเหลืองที่มีตราสัญลักษณ์ ในทุกๆ วันจันทร์ หรือในโอกาสที่เหมาะสม เริ่มตั้งแต่วันนี้เป็นต้นไป
วันอังคารที่ 13 กุมภาพันธ์ 2567
13/02/2567
​นายกฯ แจ้งข้อสั่งการในที่ประชุม ครม. พร้อมขอให้แต่งกายด้วยเสื้อสีเหลืองที่มีตราสัญลักษณ์ ในทุกๆ วันจันทร์ หรือในโอกาสที่เหมาะสม เริ่มตั้งแต่วันนี้เป็นต้นไป
​นายกฯ แจ้งข้อสั่งการในที่ประชุม ครม. พร้อมขอให้แต่งกายด้วยเสื้อสีเหลืองที่มีตราสัญลักษณ์ ในทุกๆ วันจันทร์ หรือในโอกาสที่เหมาะสม เริ่มตั้งแต่วันนี้เป็นต้นไป
วันนี้ (13 กุมภาพันธ์ 2567) เวลา 10.00 น. ณ ห้องประชุม 501 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้มอบนโยบายและมีข้อสั่งการต่อคณะรัฐมนตรี โดยนายชัย วัชรงค์ โฆษกประจําสํานักนายกรัฐมนตรี กล่าวว่า
นายกฯ สั่งการให้ทุกหน่วยงานราชการ รัฐวิสาหกิจ แต่งกายด้วยเสื้อสีเหลืองที่มีตราสัญลักษณ์ ในทุกๆ วันจันทร์ หรือในโอกาสที่เหมาะสม แทนการแต่งกายด้วยแบบฟอร์ม โดยเริ่มตั้งแต่วันนี้เป็นต้นไป พร้อมทั้งประดับธงตราสัญลักษณ์หน้าหน่วยงานด้วย และขอความร่วมมือไปยังประชาชน ภาคเอกชน และองค์กรต่างๆ รวมทั้งรัฐสภา และหน่วยงานความมั่นคง ในการรณรงค์ในการใส่เสื้อสีเหลืองที่มีตราสัญลักษณ์โดยพร้อมเพรียงกันเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และให้เลขาธิการคณะรัฐมนตรีออกจดหมายเวียนไปยังหน่วยงานราชการ และรัฐวิสาหกิจต่างๆ เพื่อให้ปฏิบัติตามข้อสั่งการนี้โดยเคร่งครัด โดยให้รัฐมนตรีแต่ละกระทรวงรับผิดชอบในการดูแลหน่วยงานภายใต้สังกัดให้ปฏิบัติตามด้วย
โดยจากการลงพื้นที่พบปะประชาชน เพื่อติดตามการบริหารจัดการ สนับสนุนการปลูกข้าวนาปรังของกรมชลประทานที่สถานีสูบน้ําคลองเพรียว จ. สระบุรี และมีเกษตรกรร้องเรียนเกี่ยวกับค่าไฟฟ้าสูบน้ํามีราคาแพงเฉลี่ยไร่ละ 500 บาท นายกฯ ขอให้กระทรวงเกษตรและสหกรณ์ (โดยกรมชลประทาน) กระทรวงมหาดไทย (โดยการไฟฟ้าส่วนภูมิภาค) กระทรวงพลังงาน (โดยสํานักงานนโยบายและแผนพลังงาน) ร่วมบูรณาการเพื่อเร่งรัดจัดทําโครงการสูบน้ําด้วยพลังงานแสงอาทิตย์ให้เกิดผลสัมฤทธิ์โดยเร็ว โดยในเบื้องต้น ขอให้กระทรวงพลังงาน หารือร่วมกับคณะกรรมการกํากับกิจการพลังงาน เพื่อพิจารณาลดอัตราค่าไฟฟ้าเป็นกรณีพิเศษอย่างเร่งด่วนสําหรับสถานีสูบน้ํา เพื่อไม่ให้เป็นการกระทบต่อการทําการเกษตรกรรม ที่มีความจําเป็นต้องใช้น้ําเป็นปริมาณมาก
นอกจากนี้ นายกฯ ยังกําชับเป็นนโยบายว่าจะไม่ให้มีการเสนอวาระจร ยกเว้นเป็นเรื่องที่จําเป็น มิอาจหลีกเลี่ยงได้ และในฐานะนายกฯ อนุมัติให้เสนอได้เท่านั้น เนื่องจากที่ผ่านมา มีเรื่องที่เสนอเป็นวาระจร ค่อนข้างเยอะ และ ครม. ควรมีเวลาอ่านเอกสารวาระก่อนล่วงหน้า รวมทั้งเรื่องที่เสนอ ควรมีความเห็นของหน่วยงาน ที่เกี่ยวข้องประกอบด้วย เพื่อความรอบคอบ และรัดกุม ในการพิจารณาเรื่องต่าง ๆ ที่มีความสําคัญของ ครม.
รัฐบาลไทย-ข่าวทำเนียบรัฐบาล-พกยาบ้า 5 เม็ด ไม่ผิดจริงหรือ? เปิด กฎกระทรวง และ ประมวลกฎหมายยาเสพติด
วันอังคารที่ 13 กุมภาพันธ์ 2567
พกยาบ้า 5 เม็ด ไม่ผิดจริงหรือ? เปิด กฎกระทรวง และ ประมวลกฎหมายยาเสพติด
.....
พกยาบ้า 5 เม็ด ไม่ผิดจริงหรือ?
เปิด กฎกระทรวง และ ประมวลกฎหมายยาเสพติด
.
เมื่อวันที่ 9 ก.พ.67 เว็บไซต์ราชกิจจานุเบกษา เผยแพร่ กฎกระทรวงสาธารณสุข เรื่อง กําหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ.2567 (https://ratchakitcha.soc.go.th/documents/20444.pdf) โดยระบุว่า การมีไว้ในครอบครองซึ่ง
- แอมเฟตามีน เอ็นเอ-ทิล เอ็มดีเอ หรือเอ็มดีอี แอลเอสดี เมทแอมเฟตามีน ปริมาณไม่เกิน 5 หน่วยการใช้
- เฮโรอีน น้ําหนักสุทธิไม่เกิน 300 มิลลิกรัม
- โคคาอีน ไม่เกิน 200 มิลลิกรัม
- ฝิ่น ไม่เกิน 5,000 มิลลิกรัม
- ฯลฯ
ให้สันนิษฐานว่าเป็น “ผู้เสพ”
.
คําถาม : เป็น “ผู้เสพ” ไม่มีโทษจริงหรือ ?
คําตอบ : “ไม่จริง”
.
กล่าวคือ กฎกระทรวงฉบับนี้ ออกตามความใน มาตรา 107 วรรค 2 แห่ง “ประมวลกฎหมายยาเสพติด” เพื่อกําหนดว่ายาเสพติดใน “ปริมาณเล็กน้อย” ที่ให้สันนิษฐานว่าเป็นผู้เสพนั้น คือปริมาณเท่าใด
.
จึงต้องไปดู “ประมวลกฎหมายยาเสพติด พ.ศ.2564” ซึ่งมีข้อที่น่าสนใจ ดังนี้
.
- ม.162 ผู้ใดเสพยาเสพติดให้โทษประเภท 1 , 2 , 5 หรือ เสพวัตถุออกฤทธิ์ประเภท 1 หรือ 2 ต้องระวางโทษจําคุกไม่เกิน 1 ปี หรือปรับไม่เกิน 20,000 บาท หรือ ทั้งจําทั้งปรับ
- ม.164 ผู้ใดมีไว้ในครอบครอง เพื่อเสพ ระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
.
- ม.165 ให้ศาลมีอํานาจพิจารณาพิพากษา โดยคํานึงถึงการสงเคราะห์ให้จําเลยเลิกเสพยาโดยการบําบัดรักษา และพิจารณาลงโทษให้เหมาะสมกับจําเลยแต่ละคน ผลร้ายแรงตามประเภทและปริมาณยาเสพติด ข้อเท็จจริงเกี่ยวกับผู้กระทําผิด
.
- ม.168 เมื่อมีการฟ้องต่อศาลว่าบุคคลใดกระทําความผิด ถ้าบุคคลนั้นไม่อยู่ระหว่างถูกดําเนินคดีในความผิดอื่น ในกรณีศาลเห็นว่าพฤติการณ์แห่งคดียังไม่สมควรลงโทษจําเลย หากจําเลยสํานึกในการกระทํา โดยตกลงเข้ารับการบําบัดรักษา เมื่อศาลสอบถามพนักงานอัยการแล้ว หากศาลเห็นสมควร ให้ส่งตัวจําเลยไปสถานพยาบาลยาเสพติดเพื่อเข้ารับการบําบัดรักษาต่อไป
.
- ม.169 เมื่อจําเลยเข้ารับการบําบัดรักษาและปฏิบัติครบถ้วนตามหลักเกณฑ์ วิธีการ เงื่อนไขของคณะกรรมการบําบัดรักษาและฟื้นฟูผู้ติดยาเสพติด จนได้รับการรับรองเป็นหนังสือว่าเป็นผู้ผ่านการบําบัดรักษา เป็นที่น่าพอใจจากหัวหน้าสถานพยาบาล หรือ สถานฟื้นฟูสมรรถภาพผู้ติดยา ให้ศาลสั่งยุติคดี เว้นแต่จะต้องมีคําสั่งเกี่ยวกับของกลาง และให้ผู้นั้นพ้นจากความผิด
.
- (วรรคสอง) ถ้าจําเลยไม่ให้ความร่วมมือในการบําบัดรักษาจนครบถ้วน ให้ศาลยกคดีขึ้นพิจารณาพิพากษาต่อไป
.
(อ่าน ประมวลกฎหมายยาเสพติด https://www.ratchakitcha.soc.go.th/.../2564/A/073/T_0001.PDF)
.
สรุปคือ “ผู้เสพ” ยังคงมีความผิดตามกฎหมาย มีโทษทั้งจําและปรับ แต่หากสมัครใจเข้ารับการบําบัดรักษาในสถานบําบัด และปฏิบัติตามหลักเกณฑ์เงื่อนไขจนได้รับการรับรองเป็นหนังสือ ศาลสั่งยุติคดี จึงจะถือว่าพ้นจากความผิดในฐานะผู้เสพ ... แต่หากไม่ให้ความร่วมมือในการบําบัดรักษา ศาลยกคดีขึ้นพิจารณาต่อ ก็ต้องรับโทษในฐานะผู้เสพต่อไป
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ชลน่าน” เปิดเวที “พี่บอกน้อง พร้อมไปด้วยกัน” ชวน ผอ.รพช.ทั่วประเทศ ร่วมพลิกโฉมระบบบริการสุขภาพ
วันอังคารที่ 13 กุมภาพันธ์ 2567
“ชลน่าน” เปิดเวที “พี่บอกน้อง พร้อมไปด้วยกัน” ชวน ผอ.รพช.ทั่วประเทศ ร่วมพลิกโฉมระบบบริการสุขภาพ
รัฐมนตรีว่าการกระทรวงสาธารณสุข เปิดเวทีแลกเปลี่ยนเรียนรู้การพัฒนาโรงพยาบาลชุมชน “พี่บอกน้อง พร้อมไปด้วยกัน” แนะปรับวิธีคิด วิธีทํางาน ใช้ดิจิทัลเต็มรูปแบบ ให้สอดรับกับบริบทการเปลี่ยนแปลง
รัฐมนตรีว่าการกระทรวงสาธารณสุข เปิดเวทีแลกเปลี่ยนเรียนรู้การพัฒนาโรงพยาบาลชุมชน “พี่บอกน้อง พร้อมไปด้วยกัน” แนะปรับวิธีคิด วิธีทํางาน ใช้ดิจิทัลเต็มรูปแบบ ให้สอดรับกับบริบทการเปลี่ยนแปลง ย้ําพร้อมสนับสนุนเรื่องความก้าวหน้าและขวัญกําลังใจบุคลากร เพื่อร่วมกันพลิกโฉมระบบบริการสุขภาพให้เกิดประโยชน์สูงสุดแก่ประชาชน
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยภายหลังเป็นประธานเปิดการประชุมเชิงปฏิบัติการการพัฒนาโรงพยาบาลชุมชนเพื่อขับเคลื่อนนโยบายยกระดับบัตรทอง 30 บาท และนโยบายกระทรวงสาธารณสุข พ.ศ. 2567 “พี่บอกน้อง พร้อมไปด้วยกัน” ว่า นโยบายของรัฐบาลที่แถลงต่อรัฐสภาในมิติด้านสุขภาพ ได้ให้ความสําคัญกับการเพิ่มคุณภาพชีวิตของประชาชนทุกคน ผ่านนโยบายยกระดับ 30 บาท นํามาสู่การกําหนดนโยบายการดําเนินงานของกระทรวงสาธารณสุขทั้ง 13 ประเด็น และจากที่ประชุมแลกเปลี่ยนเรียนรู้ครั้งนี้ยังมีข้อเสนอทั้งการส่งเสริมสุขภาพ ป้องกันโรคและคุ้มครองผู้บริโภค, การพัฒนาระบบการแพทย์ปฐมภูมิ, การพัฒนาระบบบริการสุขภาพทุติยภูมิและตติยภูมิ, บุคลากร และการบริหารและธรรมาภิบาล ซึ่งหลายเรื่องหากมีการนําเทคโนโลยีดิจิทัลมาใช้อย่างเต็มรูปแบบจะทําให้เกิดประโยชน์อย่างมาก
“ปัจจุบันบริบททางสังคมเปลี่ยนไป วิธีคิด วิธีการทํางาน จึงจําเป็นต้องเปลี่ยนตามไปด้วย และต้องสอดคล้องกับนโยบายและปัญหาของพื้นที่ โดยคํานึงถึงคุณภาพของบริการที่พี่น้องประชาชนจะได้รับเป็นสําคัญให้เกิดผลสัมฤทธิ์ครบทั้ง 4 มิติ ได้แก่ กาย ใจ จิตวิญญาณ/สติปัญญา และสุขภาพสังคม ขณะที่กระทรวงสาธารณสุขก็จะสนับสนุนบุคลากรทุกคนในเรื่องของความก้าวหน้าทางวิชาชีพและขวัญกําลังใจต่างๆ เพื่อให้ทุกคนมีพลังที่จะช่วยกันขับเคลื่อนให้เกิดการพลิกโฉมระบบบริการทางการแพทย์และสาธารณสุขของไทยต่อไป” นพ.ชลน่านกล่าว
ด้าน นพ.โอภาส การย์กวินพงศ์ ปลัดกระทรวงสาธารณสุข กล่าวเพิ่มเติมว่า การประชุมเชิงปฏิบัติการฯ ครั้งนี้ จัดขึ้นระหว่างวันที่ 12 - 13 กุมภาพันธ์ 2567 ในรูปแบบของการอภิปรายและการนําเสนอผลงานการพัฒนาโรงพยาบาลชุมชนที่เป็นเลิศใน 12 เขตสุขภาพ การแบ่งกลุ่มทบทวนผลการดําเนินงาน วิเคราะห์ปัญหาอุปสรรคและจัดทําข้อเสนอในการพัฒนาและเชิงนโยบาย เพื่อให้เกิดการแลกเปลี่ยนเรียนรู้แนวคิดทางการบริหาร องค์ความรู้ และนวัตกรรมต่างๆ รวมทั้งมีการสร้างเครือข่ายและใช้ทรัพยากรร่วมกันอย่างมีประสิทธิภาพ โดยมีผู้บริหาร คณะกรรมการพัฒนาโรงพยาบาลชุมชน และผู้อํานวยการโรงพยาบาลชุมชนทั่วประเทศ เข้าร่วมประชุมกว่า 300 คน
*************************************************** 13 กุมภาพันธ์ 2567
รัฐบาลไทย-ข่าวทำเนียบรัฐบาล-โฆษกรัฐบาลยืนยันรัฐบาลให้ความสำคัญปัญหาเศรษฐกิจ ทำงานเพื่อกระตุ้นเศรษฐกิจ หารือ รับฟังความคิดเห็นผู้มีประสบการณ์อย่างต่อเนื่อง เพื่อกำหนดนโยบายไทยให้ตอบโจทย์ตรงจุด
วันอังคารที่ 13 กุมภาพันธ์ 2567
13/02/2567
โฆษกรัฐบาลยืนยันรัฐบาลให้ความสําคัญปัญหาเศรษฐกิจ ทํางานเพื่อกระตุ้นเศรษฐกิจ หารือ รับฟังความคิดเห็นผู้มีประสบการณ์อย่างต่อเนื่อง เพื่อกําหนดนโยบายไทยให้ตอบโจทย์ตรงจุด
โฆษกรัฐบาลยืนยันรัฐบาลให้ความสําคัญปัญหาเศรษฐกิจ ทํางานเพื่อกระตุ้นเศรษฐกิจ หารือ รับฟังความคิดเห็นผู้มีประสบการณ์อย่างต่อเนื่อง เพื่อกําหนดนโยบายไทยให้ตอบโจทย์ตรงจุด ประชาชนได้ประโยชน์
วันนี้ (13 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า ความเหมาะสมด้านการพัฒนาทางเศรษฐกิจเป็นประเด็นที่รัฐบาลให้ความสําคัญ รัฐบาลต้องการพัฒนาวิถีชีวิต ยกระดับปากท้องประชาชนโดยเฉพาะประชาชนที่มีรายได้น้อย ซึ่งจากตัวเลขการคาดการณ์ กระทรวงการคลังคาดว่าเศรษฐกิจปี 2566 ขยายตัว 1.8% ปี 2567 ขยายตัวได้ 2.8% จึงทําให้รัฐบาลต้องตั้งคําถามตัวเลขการขยายตัวทางเศรษฐกิจเท่านี้ เพียงพอแล้วเหรอกับการพัฒนาชีวิตความเป็นอยู่ประชาชนไทย
แม้ช่วงเวลาที่ผ่านมารัฐบาลพยายามอย่างมาก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ทํางานอย่างหนักเพื่อดึงดูดการลงทุน ส่งเสริมให้เกิดการค้า สนับสนุนการลงทุน ผลักดันการท่องเที่ยว อย่างไรก็ดีท่ามกลางเศรษฐกิจโลกที่ชะลอตัว มีอัตราเติบโตต่ํานั้น ประเทศไทยควรวางแผนสํารองในการกระตุ้นเศรษฐกิจเพื่อรองรับ ลดปัจจัยเสี่ยงที่อาจเกิดขึ้นได้
ซึ่งในขณะเดียวกัน รัฐบาลโดยนายพรหมินทร์ เลิศสุริย์เดช เลขาธิการนายกรัฐมนตรี และทีมงานได้รับฟัง พูดคุย หารือกับผู้มีประสบการณ์ทั้งในประเทศ และต่างประเทศอย่างต่อเนื่อง ถึงกระแส แนวโน้มในระบบเศรษฐกิจโลก รวมทั้งเพื่อแสวงหาความร่วมมือ เพื่อกําหนดแนวทางในการแก้ไขปัญหาทางเศรษฐกิจไทย ที่ตรงกับความต้องการ ตอบโจทย์การพัฒนาของเศรษฐกิจไทย ไม่ให้ตัวเลขขยายตัวทางเศรษฐกิจต่ําอยู่เท่านี้
“รัฐบาลเข้าถึงทุกความเห็นของประชาชน รับฟังทุกเสียงของประชาชน ไม่ว่าเสียงนั้นจะเบาแค่ไหน เราลงไปทุกพื้นที่เพื่อรับฟัง และเราต้องการช่วยเหลือประชาชนให้มีปากท้องที่ดีขึ้น มีการดํารงชีวิตที่ดีขึ้น และรัฐบาลมั่นใจว่าจะสามารถหาแนวทางแก้ไขปัญหา เพื่อหาทางออกที่ทุกฝ่ายยอมรับร่วมกันได้ เพื่อประโยชน์สุขของพี่น้องประชาชนคนไทย” นายชัย กล่าว
รัฐบาลไทย-ข่าวทำเนียบรัฐบาล-วันจันทร์ที่ ๑๒ กุมภาพันธ์ ๒๕๖๗ พลเอก พุฒิประสิทธิ์ จิระมะกร เจ้ากรมเสมียนตรา ผู้แทนปลัดกระทรวงกลาโหม เป็นประธานพิธีเปิดการอบรมปรับพื้นฐานข้าราชการ และพนักงานราชการบรรจุใหม่
วันอังคารที่ 13 กุมภาพันธ์ 2567
วันจันทร์ที่ ๑๒ กุมภาพันธ์ ๒๕๖๗ พลเอก พุฒิประสิทธิ์ จิระมะกร เจ้ากรมเสมียนตรา ผู้แทนปลัดกระทรวงกลาโหม เป็นประธานพิธีเปิดการอบรมปรับพื้นฐานข้าราชการ และพนักงานราชการบรรจุใหม่
ประจําปีงบประมาณ พ.ศ.๒๕๖๗ ณ ห้องพินิตประชานาถ ในศาลาว่าการกลาโหม
รัฐบาลไทย-ข่าวทำเนียบรัฐบาล-เร่งปรับแก้ประกาศ 5 กระทรวง “ควบคุมโรงงานพลุ” เพื่อป้องกันโรงงานพลุระเบิด
วันอังคารที่ 13 กุมภาพันธ์ 2567
เร่งปรับแก้ประกาศ 5 กระทรวง “ควบคุมโรงงานพลุ” เพื่อป้องกันโรงงานพลุระเบิด
.....
เร่งปรับแก้ประกาศ 5 กระทรวง “ควบคุมโรงงานพลุ” เพื่อป้องกันโรงงานพลุระเบิด
.
รัฐบาลยังคงติดตามความคืบหน้าการแก้ปัญหาโรงงานพลุระเบิด ทั้งนี้ ได้หารือกับหน่วยงานที่เกี่ยวข้อง เพื่อแก้ปัญหาดังกล่าวในระยะยาว โดยจะปรับแก้ประกาศ 5 กระทรวง คือ ก.กลาโหม ก.สาธารณสุข ก.มหาดไทย ก.อุตสาหกรรม และ ก.แรงงาน ใน 21 ประเด็น เช่น
.
1.สถานที่ผลิตดอกไม้เพลิง ต้องจัดอยู่ในผังเมืองที่กําหนดไว้ให้
2.จัดให้มีสายล่อฟ้า
3.ห้ามสูบบุหรี่
4.การใช้ความร้อนในการซ่อมแซมโรงงาน ต้องมีแผนให้เจ้าหน้าที่วิชาชีพความปลอดภัยรับรองแผนก่อนการซ่อม
5.ยกเลิกใบอนุญาตโรงงาน กับผู้ประกอบการที่ไม่ปฏิบัติตามเงื่อนไขของประกาศ 5 กระทรวง
6.ให้มีเขตกันชน ระหว่างโรงงานกับพื้นที่โดยรอบ เช่น กําแพง คูน้ํา คันดิน เป็นต้น
7.มีประชาพิจารณ์
8.เมื่อมีการขออนุญาต 5 กระทรวง ต้องดําเนินการตรวจพร้อมกัน
9.ห้ามเคลื่อนย้ายด้วยการลากถู หรือ กระแทก เพราะอาจเกิดการเสียดสี
10.ต้องมีแผนการขนส่ง ตั้งแต่ต้นทาง-ปลายทาง และหน่วยงานท้องที่ต้องรับทราบ
.
ส่วนข้อเสนอการทําประกันภัยให้กับพนักงาน ได้หารือกับ คปภ. ในเบื้องต้น โดยจะประสาน ก.คลัง ไปหารือกับบริษัทประกันภัยรวมทั้งผู้ประกอบการ เพื่อดูในรายละเอียดต่อไป
.
อ่านเพิ่มเติม คลิกhttps://www.thaigov.go.th/news/contents/details/78724
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ ขอความร่วมมือส่วนราชการ รัฐวิสาหกิจ สวมใส่เสื้อสีเหลืองที่มีตราสัญลักษณ์ ทุกวันจันทร์โดยพร้อมเพรียง
วันอังคารที่ 13 กุมภาพันธ์ 2567
13/02/2567
​นายกฯ ขอความร่วมมือส่วนราชการ รัฐวิสาหกิจ สวมใส่เสื้อสีเหลืองที่มีตราสัญลักษณ์ ทุกวันจันทร์โดยพร้อมเพรียง
​นายกฯ ขอความร่วมมือส่วนราชการ รัฐวิสาหกิจ สวมใส่เสื้อสีเหลืองที่มีตราสัญลักษณ์ ทุกวันจันทร์โดยพร้อมเพรียง
วันนี้ (13 กุมภาพันธ์ 2567) เวลา 11.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เนื่องในปีมหามงคล พระบาทสมเด็จพระเจ้าอยู่หัวทรงเจริญพระชนมพรรษาครบ 6 รอบ 72 พรรษา โดยรัฐบาลขอความร่วมมือให้หน่วยงานราชการจัดกิจกรรมเพื่อเฉลิมพระเกียรติพระบาทสมเด็จพระเจ้าอยู่หัว และเปิดโอกาสให้ประชาชนได้มีส่วนร่วม นั้น
นายกฯ กล่าวว่า ได้สั่งการในที่ประชุมคณะรัฐมนตรี ขอความร่วมมือให้ทุกหน่วยงานราชการ และรัฐวิสาหกิจ แต่งกายด้วยเสื้อสีเหลืองที่มีตราสัญลักษณ์ทุกวันจันทร์ หรือในโอกาสที่เหมาะสม ซึ่งสามารถแต่งกายแทนชุดยูนิฟอร์มของหน่วยงานได้ โดยให้เริ่มตั้งแต่วันที่ 13 กุมภาพันธ์ 2567 เป็นต้นไป พร้อมทั้ง ประดับธงตราสัญลักษณ์บริเวณด้านหน้าของหน่วนงานด้วย ทั้งนี้ ขอความร่วมมือให้ประชาชนภาคเอกชนและองค์กรต่าง ๆ รวมทั้งรัฐสภา หน่วยงานความมั่นคง รณรงค์แต่งกายด้วยเสื้อสีเหลืองที่มีตราสัญลักษณ์โดยพร้อมเพรียงกัน
รัฐบาลไทย-ข่าวทำเนียบรัฐบาล-​ที่ประชุม ครม. มีมติอนุมัติหลักการร่างกฎกระทรวงยกเว้นค่าธรรมเนียม ของกระทรวงอุตสาหกรรม รวม 2 ฉบับ
วันอังคารที่ 13 กุมภาพันธ์ 2567
13/02/2567
​ที่ประชุม ครม. มีมติอนุมัติหลักการร่างกฎกระทรวงยกเว้นค่าธรรมเนียม ของกระทรวงอุตสาหกรรม รวม 2 ฉบับ
​ที่ประชุม ครม. มีมติอนุมัติหลักการร่างกฎกระทรวงยกเว้นค่าธรรมเนียม ของกระทรวงอุตสาหกรรม รวม 2 ฉบับ
วันนี้ (13 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. (13 กุมภาพันธ์ 2567) มีมติอนุมัติหลักการร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม รวม 2 ฉบับ ตามที่กระทรวงอุตสาหกรรม (อก.) เสนอ เพื่อ 3 วัตถุประสงค์หลัก คือ 1) เป็นการลดภาระค่าใช้จ่ายและลดต้นทุนของผู้ประกอบการที่ยื่นขอรับใบอนุญาต 2) ก่อให้เกิดการกระตุ้นเศรษฐกิจ และ 3) สร้างแรงจูงใจให้มีการยื่นขอใบอนุญาตและใบรับรองเพิ่มมากขึ้น
รองโฆษกประจําสํานักนายกรัฐมนตรี กล่าวว่า อก. ได้มีการออกกฎกระทรวงบังคับใช้ ดังนี้
1. กฎกระทรวงกําหนดค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. 2548 ซึ่งออกโดยอาศัยอํานาจตามความในมาตรา 58 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยได้กําหนดค่าธรรมเนียม ใบอนุญาตและใบแทนใบอนุญาต รวม 6 รายการ ได้แก่ 1) ใบอนุญาตแสดงเครื่องหมายมาตรฐานผลิตภัณฑ์อุตสาหกรรม หรือ ตรา มอก. 2) ใบอนุญาตทําผลิตภัณฑ์ 3) ใบอนุญาตนําผลิตภัณฑ์อุตสาหกรรมเข้ามาเพื่อจําหน่าย 4) คําขอย้ายสถานที่ 5) คําขอโอนใบอนุญาตและใบแทนใบอนุญาต และ 6) กรณีใบอนุญาตหายหรือชํารุดเสียหายมาก
2. กฎกระทรวงกําหนดค่าธรรมเนียมสําหรับผู้ประกอบการตรวจสอบและรับรอง พ.ศ. 2552 ซึ่งออกโดยอาศัยอํานาจตามความในมาตรา 5 แห่งพระราชบัญญัติการมาตรฐานแห่งชาติ พ.ศ. 2551 โดยได้กําหนดค่าธรรมเนียมคําขอรับใบรับรอง ค่าธรรมเนียมใบรับรอง และค่าธรรมเนียมการต่ออายุใบรับรอง ที่ครอบคลุมทั้งสิ้น 9 รายการ โดยในวันนี้ อก. ได้นําเสนอการยกเว้นค่าธรรมเนียม 3 รายการได้แก่ 1) คําขอรับใบรับรองมาตรฐานการตรวจสอบและรับรอง 2) ใบรับรองฯ และ 3) การต่ออายุใบรับรองฯ
ทั้งนี้ อก. ได้จัดทํารายงานประมาณการการสูญเสียรายได้และประโยชน์ที่จะได้รับ โดยมาตรการดังกล่าวจะทําให้รัฐเสียรายได้จากการยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม ประมาณ 21.6 ล้านบาท และจากการยกเว้นค่าธรรมเนียมบางรายการสําหรับผู้ประกอบการตรวจสอบและรับรอง ประมาณ 1.4 ล้านบาท
โดยกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม ทั้ง 2 ฉบับนั้น จะมีผลใช้บังคับตั้งแต่วันถัดจากวันประกาศในราชกิจจานุเบกษา ถึงวันที่ 30 มิถุนายน 2567
รัฐบาลไทย-ข่าวทำเนียบรัฐบาล-ทส. ถือฤกษ์ดีปล่อยเรือ “โลมา” 807 ลงน้ำ เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
วันอังคารที่ 13 กุมภาพันธ์ 2567
ทส. ถือฤกษ์ดีปล่อยเรือ “โลมา” 807 ลงน้ํา เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
พล.ต.อ.พัชรวาทฯ รมว.ทส. ถือฤกษ์ดีปล่อยเรือ “โลมา” 807 ลงน้ํา เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
วันที่13 กุมภาพันธ์ 2567 เวลา 06.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมภริยา เป็นประธานในพิธีปล่อยเรือทรัพยากรทางทะเลและชายฝั่ง 807 หรือเรือ “โลมา” ลงน้ํา ซึ่งกรมทรัพยากรทางทะเลและชายฝั่ง ดําเนินการต่อเรือขึ้นเพื่อใช้ในภารกิจด้านการอนุรักษ์และฟื้นฟูทรัพยากรทางทะเลและชายฝั่ง สํารวจระบบนิเวศทางทะเลและชายฝั่ง ติดตามช่วยเหลือสัตว์ทะเล ตรวจสอบ และป้องกันการบุกรุกทําลายทรัพยากรทางทะเลและชายฝั่งในพื้นที่ชายฝั่งทะเลอ่าวไทย ตลอดจนตามหมู่เกาะต่าง ๆ รวมถึงเพื่อการส่งเสริมสนับสนุนชุมชนชายฝั่งร่วมอนุรักษ์ฟื้นฟูทรัพยากรทางทะเลและชายฝั่ง โดยโอกาสนี้ นางสมถวิล วงษ์สุวรรณ ภริยา พล.ต.อ.พัชรวาท วงษ์สุวรรณ ในฐานะสุภาพสตรีผู้ประกอบพิธีปล่อยเรือ ได้เชิญมิ่งขวัญและมงคลสู่เรือ พร้อมเจิมป้ายชื่อเรือ ก่อนตัดเชือกเพื่อปล่อยเรือลงน้ํา โดยมีพระสงฆ์เจริญชัยมงคลคาถาและประพรมน้ําพระพุทธมนต์ ตามประเพณีโบราณที่มีมา ณ อู่ต่อเรือ บริษัท ซีเครสท์ มารีน จํากัด ตําบลท้ายบ้าน อําเภอเมือง จังหวัดสมุทรปราการ โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ พร้อมด้วย นายจตุพร บุรุษพัฒน์ ปลัดกระทรวงฯ ดร.ปิ่นสักก์ สุรัสวดี อธิบดีกรมทรัพยากรทางทะเลและชายฝั่ง นายศุภมิตร ชิณศรี ผู้ว่าราชการจังหวัดสมุทรปราการ ตลอดจนผู้บริหารหน่วยงาน ผู้บริหารบริษัท ซีเครสท์ มารีน จํากัด และเจ้าหน้าที่ในสังกัดกระทรวงฯ เข้าร่วมในพิธี
พล.ต.อ.พัชรวาท ได้กําชับให้เจ้าหน้าที่ที่เกี่ยวข้องปฏิบัติภารกิจของหน่วยงาน โดยใช้พาหนะ และอุปกรณ์ต่าง ๆ ให้มีความคุ้มค่า และเกิดประโยชน์สูงสุดแก่พี่น้องประชาชน รวมถึงได้เน้นย้ําในเรื่องการบูรณาการการทํางานร่วมกับภาคีเครือข่ายต่าง ๆ ทั้งหน่วยงานภาครัฐ องค์กรปกครองส่วนท้องถิ่น ผู้ประกอบการ หน่วยงานภาคเอกชน ตลอดจนพี่น้องชุมชนชายฝั่ง เครือข่ายอาสาสมัครพิทักษ์ทะเล และประชาชนในพื้นที่ให้มีความเข้มแข็ง ร่วมด้วยช่วยกันในการสอดส่อง ปกป้อง คุ้มครองดูแลทรัพยากรทางทะเลและชายฝั่งให้มีความสมบูรณ์สืบไป
รัฐบาลไทย-ข่าวทำเนียบรัฐบาล-​Cabinet approves additional holiday on April 12 to stimulate tourism
วันอังคารที่ 13 กุมภาพันธ์ 2567
​Cabinet approves additional holiday on April 12 to stimulate tourism
​Cabinet approves additional holiday on April 12 to stimulate tourism
February 13, 2024, at 11.00 hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the cabinet approved the proposal made by Office of the Cabinet Secretariat to announce April 12, 2024 as an additional public holiday for 2024. This will make 5-day holidays during April 12-16, 2024. The approval is made with an aim to promote traveling and tourism.
Minister of Tourism and Sports was also assigned to especially promote tourism in the secondary cities to ensure that these cities be most benefited from the additional holiday instead of such big cities as Phuket, Chiang Mai, or Pattaya which are already popular among the tourists.
รัฐบาลไทย-ข่าวทำเนียบรัฐบาล-​นายกฯ เร่งแก้ไขปัญหาค่าไฟฟ้า ผ่านนโยบายติดตั้งโซล่าเซลล์ เพื่อลดค่าใช้จ่ายให้เกษตรกร
วันอังคารที่ 13 กุมภาพันธ์ 2567
13/02/2567
​นายกฯ เร่งแก้ไขปัญหาค่าไฟฟ้า ผ่านนโยบายติดตั้งโซล่าเซลล์ เพื่อลดค่าใช้จ่ายให้เกษตรกร
​นายกฯ เร่งแก้ไขปัญหาค่าไฟฟ้า ผ่านนโยบายติดตั้งโซล่าเซลล์ เพื่อลดค่าใช้จ่ายให้เกษตรกร
วันนี้ (13 กุมภาพันธ์ 2567) เวลา 11.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เมื่อสัปดาห์ที่ผ่านมาได้ลงพื้นพี่ จังหวัดสระบุรี และได้รับทราบถึงปัญหารายจ่ายค่าไฟฟ้าของพี่น้องเกษตรกร ที่ใช้ในการปั๊มน้ําซึ่งเป็นปัญหาใหญ่ที่เกิดในทุกพื้นที่การเกษตร ทั้งนี้ รัฐบาลโดยกระทรวงพลังงานได้มีนโยบายทําโซล่าเซลล์ เพื่อเป็นเฉลิมพระเกียรติ พระบาทสมเด็จพระเจ้าอยู่หัว ทรงเจริญพระชนมพรรษา 6 รอบ 72 พรรษา
นายกฯ กล่าวว่า นายสุพัฒนพงษ์ พันธ์มีเชาว์ รองนายกรัฐมนตรีว่าการกระทรวงพลังงานมีดําริจะดําเนินการนโยบายส่วนนี้ขึ้นมา โดยจะนัดประชุมกับกระทรวงและหน่วยงานที่เกี่ยวข้อง เพื่อให้ทุกคนเป็นน้ําหนึ่งใจเดียวกัน ในการแก้ไขปัญหาในครั้งนี้ เพื่อทําให้ประชาชนสามารถมีน้ําใช้อย่างเพียงพอ มีค่าไฟที่เหมาะสม ผ่านนโยบายการติดตั้งโซล่าเซลล์ แต่ระหว่างนี้อาจะมีปัญหาอยู่บ้าง ต้องดําเนินการแก้ไข ด้วยการช่วยลดค่าใช้ค่าไฟควบคู่ขนานไปพร้อมกัน
รัฐบาลไทย-ข่าวทำเนียบรัฐบาล-นายกฯ แถลงผลสำเร็จการแก้ไขหนี้ทั้งระบบคืบหน้า ไกล่เกลี่ยสำเร็จกว่า 57% มูลหนี้ลดลงกว่า 670 ล้านบาท
วันอังคารที่ 13 กุมภาพันธ์ 2567
นายกฯ แถลงผลสําเร็จการแก้ไขหนี้ทั้งระบบคืบหน้า ไกล่เกลี่ยสําเร็จกว่า 57% มูลหนี้ลดลงกว่า 670 ล้านบาท
.....
นายกฯ แถลงผลสําเร็จการแก้ไขหนี้ทั้งระบบคืบหน้า ไกล่เกลี่ยสําเร็จกว่า 57% มูลหนี้ลดลงกว่า 670 ล้านบาท ชื่นชมทุกหน่วยงานร่วมแก้ไขปัญหา ช่วยเหลือประชาชนอย่างจริงจัง รายงานผลสําเร็จ ดังนี้
.
1. ผลของการแก้หนี้นอกระบบ (ตั้งแต่เปิดรับลงทะเบียนเมื่อวันที่ 1 ธ.ค. 2566)
- มียอดผู้ลงทะเบียนที่เป็นลูกหนี้มากกว่า 140,000 ราย (ยอดหนี้รวมทั้งสิ้นประมาณ 9,800 ล้านบาท)
- ยอดของรายการที่มีข้อมูลครบและสามารถเข้ากระบวนการไกล่เกลี่ยได้ 21,000 ราย
- ไกล่เกลี่ยสําเร็จแล้ว 1 หมื่น 2 พันราย คิดเป็น 57% ของจํานวนที่เข้าสู่กระบวนการ และผลจากการไกล่เกลี่ยทําให้มูลหนี้ลดลงกว่า 670 ล้านบาท
2. ผลการแก้หนี้ในระบบ
แบ่งกลุ่มลูกหนี้ออกเป็น 4 กลุ่ม ขอให้ทุกหน่วยงานเร่งรัดการดําเนินงานให้แล้วเสร็จโดยเร็ว
- กลุ่มที่ 1 คือ ลูกหนี้ที่ได้รับผลกระทบจาก Covid-19 ได้รับการช่วยเหลือโดยปิดบัญชีหนี้เสียแล้วมากกว่า 630,000 บัญชี มูลหนี้กว่า 4,000 ล้านบาท
- กลุ่มที่ 2 คือ ลูกหนี้ที่มีรายได้ประจํา แต่มีภาระหนี้จํานวนมากจนเกินศักยภาพในการชําระคืนหนี้ กระทรวงเกษตรและสหกรณ์ได้มีหนังสือขอความร่วมมือให้สหกรณ์ออมทรัพย์ทุกแห่ง คิดอัตราดอกเบี้ยเงินกู้ไม่สูงจนเกินไป (ไม่ควรเกินร้อยละ 4.75) ซึ่งมีสหกรณ์ออมทรัพย์กว่า 80 แห่ง ทยอยลดดอกเบี้ยเงินกู้ลงมาแล้ว นอกจากนี้ลูกหนี้บัตรเครดิตได้เข้าร่วมปรับปรุงโครงสร้างหนี้ในโครงการคลินิกแก้หนี้แล้วมากกว่า 150,000บัญชี
- กลุ่มที่ 3 คือ กลุ่มที่มีรายได้ไม่แน่นอน โดยเกษตรกรได้รับการพักชําระหนี้แล้วมากกว่า 1,800,000 ราย มูลหนี้รวมกว่า 250,000 ล้านบาท และลูกหนี้กองทุนเงินให้กู้ยืมเพื่อการศึกษาได้เข้ามาติดต่อขอปรับปรุงโครงสร้างหนี้แล้วมากกว่า 6000,000 ราย
- กลุ่มที่ 4 คือ กลุ่มที่มีหนี้เสียคงค้างกับสถาบันการเงินมาเป็นระยะเวลานาน ปัจจุบันธนาคารแห่งประเทศไทยได้มีหลักเกณฑ์การร่วมทุนระหว่างสถาบันการเงินกับบริษัทบริหารสินทรัพย์แล้ว และจะขยายหลักเกณฑ์ดังกล่าวให้ครอบคลุมถึงสถาบันการเงินเฉพาะกิจ
.
อุปสรรคในการแก้ไขปัญหาตอนนี้ คือ การที่เจ้าหน้าที่ได้รับข้อมูลการลงทะเบียนที่ไม่ครบถ้วนของลูกหนี้หรือเจ้าหนี้ จึงขอให้เจ้าหน้าที่เร่งตรวจสอบและติดตามเชิงรุก และขอให้ประชาชนเข้ามาให้ข้อมูลเพื่อประโยชน์ของตัวท่านเองด้วย ทั้งนี้ หากลูกหนี้ท่านใดประสบปัญหาหนี้นอกระบบ สามารถลงทะเบียนขอแก้หนี้นอกระบบได้ ณ ที่ว่าการอําเภอ หรือสํานักงานเขตทุกแห่ง หรือผ่านช่องทางสายด่วนศูนย์ดํารงธรรม 1567 ได้ตลอด 24 ชั่วโมง
.
อ่านข่าวเพิ่มเติม คลิก: https://www.thaigov.go.th/news/contents/details/78790
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดนวนิตย์ฯ  เป็นประธานการประชุมคณะอนุกรรมการพิจารณา กลั่นกรอง ติดตาม และประเมินผลโครงการที่ขอใช้เงินกองทุนสงเคราะห์เกษตรกร คณะที่ 1 ครั้งที่ 1/2567
วันอังคารที่ 13 กุมภาพันธ์ 2567
รองปลัดนวนิตย์ฯ  เป็นประธานการประชุมคณะอนุกรรมการพิจารณา กลั่นกรอง ติดตาม และประเมินผลโครงการที่ขอใช้เงินกองทุนสงเคราะห์เกษตรกร คณะที่ 1 ครั้งที่ 1/2567
รองปลัดนวนิตย์ฯ  เป็นประธานการประชุมคณะอนุกรรมการพิจารณา กลั่นกรอง ติดตาม และประเมินผลโครงการที่ขอใช้เงินกองทุนสงเคราะห์เกษตรกร คณะที่ 1 ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการเทคโนโลยีดิจิทัลและกํากับดูแลข้อมูลของกระทรวงเกษตรและสหกรณ์ ครั้งที่ 1/2567 โดยมี ผศ.ดร.สิตางศุ์ พิลัยหล้า ที่ปรึกษารัฐมนตรีว่าการกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ เพื่อรับทราบประเด็นต่าง ๆ ได้แก่
1) คําสั่งแต่งตั้งผู้บริหารเทคโนโลยีสารสนเทศระดับสูงระดับกระทรวง (Ministry Chief Information Officer : MCIO) และผู้บริหารข้อมูลระดับสูง (Chief Data Officer : CDO) ของกระทรวงเกษตรและสหกรณ์
2) คําสั่งแต่งตั้งคณะกรรมการเทคโนโลยีดิจิทัล และกํากับดูแลข้อมูล ของกระทรวงเกษตรและสหกรณ์
และ 3) แนวทางการขับเคลื่อนการจัดทําธรรมาภิบาลข้อมูลและการคุ้มครองข้อมูล
ส่วนบุคคลของศูนย์ข้อมูลกลาง (Data Center) กระทรวงเกษตรและสหกรณ์
นอกจากนี้ ที่ประชุมยังได้พิจารณานโยบายบูรณาการด้านเทคโนโลยีดิจิทัลของกระทรวงเกษตรและสหกรณ์ การทบทวนแผนปฏิบัติการดิจิทัลของกระทรวงเกษตรและสหกรณ์ พ.ศ. 2566 – 2570 และการดําเนินงานด้านการรักษาความมั่นคงปลอดภัยทางไซเบอร์ของกระทรวงเกษตรและสหกรณ์ด้วย
รัฐบาลไทย-ข่าวทำเนียบรัฐบาล-พม. เตรียมจัดกิจกรรม วันแห่งความรัก 14 ก.พ. นี้ ที่ศูนย์การค้าเกทเวย์ แอท บางซื่อ พร้อมเชิญชวนแสดงความรักบุพการี แนะมีครอบครัวเมื่อพร้อม
วันอังคารที่ 13 กุมภาพันธ์ 2567
พม. เตรียมจัดกิจกรรม วันแห่งความรัก 14 ก.พ. นี้ ที่ศูนย์การค้าเกทเวย์ แอท บางซื่อ พร้อมเชิญชวนแสดงความรักบุพการี แนะมีครอบครัวเมื่อพร้อม
พม. เตรียมจัดกิจกรรม วันแห่งความรัก 14 ก.พ. นี้ ที่ศูนย์การค้าเกทเวย์ แอท บางซื่อ พร้อมเชิญชวนแสดงความรักบุพการี "ก้ม กอด กราบ"  แนะมีครอบครัวเมื่อพร้อม
วันนี้ (13 ก.พ. 67) เวลา 09.30 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า เนื่องในเทศกาลวันแห่งความรัก 14 กุมภาพันธ์ 2567 ทางกระทรวง พม. โดยกรมกิจการสตรีและสถาบันครอบครัว (สค.) ร่วมกับสํานักงานเขตบางซื่อ กรุงเทพมหานคร จะมีการจัดกิจกรรม ณ ศูนย์การค้าเกทเวย์ แอท บางซื่อ โดยจะมีกิจกรรมให้กับคู่รัก อาทิ การจดทะเบียนสมรส ชุดคําสําคัญของครอบครัว เพราะครอบครัวกับความรักเป็นจุดเริ่มต้นที่ดี ในการลดปัญหาความรุนแรงที่จะเกิดขึ้นกับสตรี เด็ก และเยาวชน ทั้งนี้ การที่บุคคลสองคนจะแต่งงานกันนั้น ย่อมเกิดจากความรัก การมีครอบครัวต้องใช้หลักการครองเรือน และวันนี้เราไม่ได้พูดถึงความรักระหว่างชายหญิงเท่านั้น แต่ไม่ว่าจะเป็นความรักของเพศสภาพใด ย่อมไม่มีเงื่อนไขใด ๆ เป็นการที่บุคคลสองคนอยากจะใช้ชีวิตร่วมกัน การมีหลักคิดและข้อคิดที่ถูกต้องคือสิ่งที่กระทรวง พม. อยากจะแนะนําเนื่องในวันแห่งความรัก ไม่ว่าจะรักใครก็ตาม แต่ขอให้ทุกคนจะต้องรักตัวเองก่อน ต้องรักตัวเองให้มาก ดูแลตัวเองให้ดี และเอื้อเฟื้อความรักเหล่านั้นให้กับคนรอบข้าง
นายวราวุธ กล่าวต่อไปว่า นอกจากนี้ กรมกิจการผู้สูงอายุ (ผส.) ยังได้จัดกิจกรรมร่วมด้วย เพราะเมื่อพูดถึงความรัก เราไม่ได้พูดถึงเพียงคนสองคน แต่ต้องมีความรักให้กับบุพการี ผู้หลักผู้ใหญ่ในชีวิตของเรา ทั้งนี้ กระทรวง พม. โดย ผส. จึงจัดโครงการรักที่สื่อสารได้ในทุกวันด้วยการ "ก้ม กราบ กอด" ซึ่งการก้ม เป็นการแสดงออกถึงวิถีไทย เด็กเดินผ่านผู้ใหญ่จะก้มตัวลง เป็นประเพณีที่ดีงามของคนไทย เป็นการแสดงความเคารพท่ามกลางกระแสสังคมที่เปลี่ยนไป และไม่ว่าต่างชาติจะเป็นอย่างไร ตนไม่สนใจ แต่ขนบธรรมเนียมประเพณีของไทยในการเคารพผู้หลักผู้ใหญ่นั้น เราควรดํารงคงไว้ ขณะที่การกราบเป็นอีกหนึ่งวิธีในการแสดงความเคารพต่อผู้ใหญ่ที่ดีที่สุด ส่วนตัวจะกราบคุณแม่เป็นประจํา และถ้าคุณพ่อยังอยู่ อยากจะกราบเท้าคุณพ่อเช่นกัน ดังนั้น ถ้าวันนี้ใครยังมีญาติผู้ใหญ่ให้กราบไหว้ ขอให้กราบ ถือเป็นความเคารพอย่างสูงสุดที่เราจะมีต่อผู้มีพระคุณ ส่วนการกอดนั้น สามารถทําได้ทุกวัน ถ้ายังมีพ่อแม่ให้กอด ขอให้กอดท่าน กอดเป็นการแสดงความอบอุ่น ดูแลเอาใจใส่อย่างใกล้ชิด ถือเป็นพระในบ้านของเรา
นายวราวุธ กล่าวเพิ่มเติมว่า วันที่ 14 ก.พ. นี้ สําหรับตนเองนั้น จะอยู่กับคนที่รักมาก และเป็นผู้บังคับบัญชาที่บ้าน เรียกได้ว่าเป็น ผบ.ทบ.ที่บ้าน และขอฝากประเด็นว่า วันนี้ประเทศไทยเราเข้าสู่สังคมผู้สูงอายุ และวิธีการแก้ไขปัญหา คือการรณรงค์ให้มีเด็กเกิดใหม่มากขึ้น แต่ขอความกรุณาอย่าเข้าใจ กระทรวง พม. ผิด ดังนั้น จึงต้องขอให้วัยรุ่นและเยาวชนเข้าใจว่าการจะมีบุตรหรือมีครอบครัว ขอให้มีเมื่อพร้อม เพื่อให้เด็กที่จะเกิดขึ้นมาเป็นเด็กที่มีคุณภาพ อยู่ในสภาพแวดล้อมที่เหมาะสมในการเติบโต เป็นทรัพยากรมนุษย์ที่สําคัญของประเทศไทยต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #วาเลนไทน์ #14กุมภาพันธ์ #ก้มกราบกอด
รัฐบาลไทย-ข่าวทำเนียบรัฐบาล-​ปลัดฯ ณัฐพล ประชุมคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตาม พรบ.โรงงาน พิจารณา ร่างประกาศ 5 กระทรวง
วันอังคารที่ 13 กุมภาพันธ์ 2567
13/02/2567
​ปลัดฯ ณัฐพล ประชุมคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตาม พรบ.โรงงาน พิจารณา ร่างประกาศ 5 กระทรวง
​ปลัดฯ ณัฐพล ประชุมคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตาม พรบ.โรงงาน พิจารณา ร่างประกาศ 5 กระทรวง
วันที่ 12 กุมภาพันธ์ 2567 เวลา 15.30 น. ดร.ณัฐพล รังสิตพล ปลัดกระทรวงอุตสาหกรรม ประชุมคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตามพระราชบัญญัติโรงงาน พ.ศ.2535 ครั้งที่ 3/2567 โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม และคณะกรรมการฯ เข้าร่วม ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
รองปลัดฯ ณัฏฐิญา ได้รายงานการหารือกับนายสมศักดิ์ เทพสุทิน รองนายกรัฐมนตรี เมื่อวันที่ 9 กุมภาพันธ์ 2567 ว่า ได้มีข้อสั่งการเร่งรัดการปรับปรุงแก้ไข พ.ร.บ. โรงงาน พ.ศ. 2535 และเร่งรัดการปรับปรุงประกาศกระทรวงกลาโหม กระทรวงมหาดไทย กระทรวงสาธารณสุข กระทรวงแรงงาน และกระทรวงอุตสาหกรรม เรื่อง หลักเกณฑ์การควบคุมและการกํากับ ดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิง พ.ศ. 2547
ที่ประชุมฯ ได้ร่วมกันหารือร่างประกาศกระทรวงกลาโหม กระทรวงมหาดไทย กระทรวงสาธารณสุขกระทรวงแรงงาน และกระทรวงอุตสาหกรรม เรื่อง หลักเกณฑ์การควบคุมและการกํากับ ดูแลการผลิต การค้า การครอบครอง การขนส่งดอกไม้เพลิงและวัตถุดิบที่ใช้ในการผลิตดอกไม้เพลิง พ.ศ. .. ตามที่กระทรวงมหาดไทยได้รวบรวมความเห็นการปรับปรุงแก้ไขจากกระทรวงต่าง ๆ โดยที่ประชุมได้เห็นชอบในหลักการที่กระทรวงอุตสาหกรรมจะบูรณาการร่วมกับอีก 4 กระทรวงในการควบคุม กํากับดูแลการผลิต การค้า การครอบครอง การขนส่งดอกไม้เพลิงและวัตถุดิบที่ใช้ในการผลิตดอกไม้เพลิง ร่วมกันติดตาม จัดเก็บข้อมูลและแลกเปลี่ยนข้อมูลที่มีความจําเป็นระหว่างหน่วยงาน อีกทั้ง ยังยกระดับความปลอดภัยด้วยการกําหนดหลักเกณฑ์ที่โรงงานหรือสถานประกอบการผลิต ค้า ครอบครอง หรือการขนส่งดอกไม้เพลิงต้องปฏิบัติอย่างเข้มข้นมากขึ้น นอกจากนี้ยังนําหลักเกณฑ์ดังกล่าวมากําหนดเป็นเงื่อนไขท้ายใบอนุญาต โดยหากโรงงานหรือสถานประกอบการไม่ปฏิบัติตามอย่างเคร่งครัด จะถูกเพิกถอนใบอนุญาตโดยทันที
รัฐบาลไทย-ข่าวทำเนียบรัฐบาล-ไทย-จีน ลงนามแล้ว ยกเว้นการตรวจลงตราระหว่างกัน เริ่ม 1 มี.ค.67
วันอังคารที่ 13 กุมภาพันธ์ 2567
13/02/2567
ไทย-จีน ลงนามแล้ว ยกเว้นการตรวจลงตราระหว่างกัน เริ่ม 1 มี.ค.67
วันพฤหัสบดีที่ 8 กุมภาพันธ์ 2567
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย สข.3025 จ.สงขลา ระยะทางกว่า 6 กิโลเมตร เพิ่มประสิทธิภาพการเดินทางให้ประชาชนสามารถใช้เส้นทางเชื่อมต่อระหว่าง 2 อำเภอ และถนนสายหลักได้อย่างสะดวก รวดเร็ว
วันอังคารที่ 13 กุมภาพันธ์ 2567
กรมทางหลวงชนบท ยกระดับถนนสาย สข.3025 จ.สงขลา ระยะทางกว่า 6 กิโลเมตร เพิ่มประสิทธิภาพการเดินทางให้ประชาชนสามารถใช้เส้นทางเชื่อมต่อระหว่าง 2 อําเภอ และถนนสายหลักได้อย่างสะดวก รวดเร็ว
...
กรมทางหลวงชนบท (ทช.) โดยสํานักงานทางหลวงชนบทที่ 12 (สงขลา) ดําเนินโครงการก่อสร้างถนนและยกระดับชั้นทางถนนสาย สข.3025 แยก ทล.408 – บ้านบางเขียด อําเภอสิงหนคร จังหวัดสงขลา ซึ่งได้ดําเนินการก่อสร้างถนนลาดยางแบบแอสฟัลท์ติกคอนกรีต ผิวจราจรกว้าง 12 เมตร ไหล่ทางกว้าง 2.5 เมตร พร้อมติดตั้งเครื่องหมายจราจร และสิ่งอํานวยความปลอดภัย รวมระยะทางดําเนินการ 6.421 กิโลเมตร ใช้งบประมาณรวม 36 ล้านบาท ปัจจุบันดําเนินการเสร็จสมบูรณ์แล้ว ทั้งนี้ เพื่อยกระดับคุณภาพชีวิตของประชาชนในพื้นที่ให้เดินทางได้อย่างสะดวกปลอดภัย เนื่องจากถนนดังกล่าวมีผิวจราจรเสื่อมสภาพตามอายุ และระยะเวลาการใช้งาน ประกอบกับบางช่วงมีผิวจราจรแคบ ส่งผลให้ประชาชนสัญจรไป - มา ไม่สะดวก และอาจเกิดอันตรายได้ ทช.จึงได้ดําเนินการโครงการดังกล่าว ปรับปรุงผิวจราจรให้มีความมั่นคงแข็งแรง ยกระดับมาตรฐานทางหลวงชนบท พัฒนาต่อเติมโครงข่ายทางให้มีความสมบูรณ์ รองรับปริมาณการจราจรที่เข้ามาใช้งานและสร้างความสะดวกปลอดภัยต่อผู้ใช้เส้นทางให้เพิ่มมากยิ่งขึ้น รวมทั้ง ถนนสายดังกล่าวยังสามารถเชื่อมต่อไปยัง อําเภอสทิงพระ และอําเภอสิงหนคร จังหวัดสงขลา ได้อีกด้วย
รัฐบาลไทย-ข่าวทำเนียบรัฐบาล-ทหารพราน 21 ลงพื้นที่ช่วยเหลือเกษตรกร สนับสนุนรับซื้อผลไม้โดยไม่ผ่านพ่อค้าคนกลาง
วันอังคารที่ 13 กุมภาพันธ์ 2567
ทหารพราน 21 ลงพื้นที่ช่วยเหลือเกษตรกร สนับสนุนรับซื้อผลไม้โดยไม่ผ่านพ่อค้าคนกลาง
กองร้อยเฉพาะกิจทหารพรานที่ 2102 หน่วยเฉพาะกิจกรมทหารพรานที่ 21 จัดกําลังพล ลงพื้นที่ช่วยเหลือด้านแรงงาน ตัดมะขามหวานและช่วยรับซื้อมะขามหวานจากเกษตรกร ในพื้นที่รับผิดชอบ จํานวน 2 ราย ตามนโยบายกองทัพบก ในการช่วยเหลือเกษตรกรโครงการรับซื้อผลไม้ตามฤดูการ
โดยตรงจากกลุ่มเกษตรกร เพื่อให้เกษตรกรสามารถขายผลผลิตได้ในราคาที่เหมาะสม ไม่ผ่านพ่อค้าคนกลาง และสามารถนําไปให้กับกําลังพลภายในฐานปฏิบัติการรับประทานร่วมกัน
รัฐบาลไทย-ข่าวทำเนียบรัฐบาล-​นายกฯ เผย ครม.มีมติเห็นชอบ ให้วันที่ 12 เมษายน 2567 เป็นวันหยุดกรณีพิเศษ เพื่อกระตุ้นการท่องเที่ยว กระตุ้นเศรษฐกิจภายในประเทศ
วันอังคารที่ 13 กุมภาพันธ์ 2567
13/02/2567
​นายกฯ เผย ครม.มีมติเห็นชอบ ให้วันที่ 12 เมษายน 2567 เป็นวันหยุดกรณีพิเศษ เพื่อกระตุ้นการท่องเที่ยว กระตุ้นเศรษฐกิจภายในประเทศ
​นายกฯ เผย ครม.มีมติเห็นชอบ ให้วันที่ 12 เมษายน 2567 เป็นวันหยุดกรณีพิเศษ เพื่อกระตุ้นการท่องเที่ยว กระตุ้นเศรษฐกิจภายในประเทศ
วันนี้ (13 กุมภาพันธ์ 2567) เวลา 11.00 น. ณ ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. มีมติเห็นชอบกําหนดให้วันศุกร์ที่ 12 เมษายน 2567 เป็นวันหยุดราชการเพิ่มเป็นกรณีพิเศษ 1 วัน รวมวันหยุดเป็น 5 วัน ตั้งแต่วันที่ 12 - 16 เมษายน 2567 ทั้งนี้ เพื่อเป็นการกระตุ้นให้มีการใช้จ่ายภายในประเทศ รวมถึงให้มีการท่องเที่ยว โดยได้สั่งการให้รัฐมนตรีว่าการกระทรวงการท่องเที่ยวฯ ทําการประชาสัมพันธ์เมืองรองให้มากยิ่งขึ้น เพราะว่าเมืองใหญ่ ๆ ไม่ว่าจะเป็นจังหวัดภูเก็ต จังหวัดเชียงใหม่ พัทยา และหัวหิน เป็นเมืองที่ได้รับความนิยมสูงในด้านการท่องเที่ยว ทําให้ได้ผลประโยชน์สูงจากการเพิ่มวันหยุดอีกหนึ่งวัน ทั้งนี้ ขอให้กระทรวงการท่องเที่ยวฯ ทําการประชาสัมพันธ์เมืองรองที่ดี ๆ แจ้งให้พี่น้องประชาชนทราบ
รัฐบาลไทย-ข่าวทำเนียบรัฐบาล-​นายกฯ สั่ง ทส. เฝ้าระวังและเร่งดับไฟป่าพื้นที่รอยต่อลพบุรีกับเพชรบูรณ์
วันอังคารที่ 13 กุมภาพันธ์ 2567
13/02/2567
​นายกฯ สั่ง ทส. เฝ้าระวังและเร่งดับไฟป่าพื้นที่รอยต่อลพบุรีกับเพชรบูรณ์
​นายกฯ สั่ง ทส. เฝ้าระวังและเร่งดับไฟป่าพื้นที่รอยต่อลพบุรีกับเพชรบูรณ์
วันนี้ (13 กุมภาพันธ์ 2567) นายเศรษฐา ทวีสิน นายกรัฐมนตรี ห่วงเหตุการณ์ไฟไหม้พื้นที่ป่า บริเวณรอยต่อระหว่างจังหวัดเพชรบูรณ์กับจังหวัดลพบุรี ซึ่งต่อเนื่องมา 3 วันแล้วโดยได้สอบถามรัฐมนตรีว่ากระทรวงทรัพยากรธรรมชาติและสิ่งแวดล้อมแล้วรายงานว่าเป็นพื้นที่ป่าสงวนแห่งชาติ (ไม่ใช่ป่าสมบูรณ์และมีชาวบ้านใช้ประโยชน์ในปัจจุบัน) ที่มีรอยต่อติดกับเขตรักษาพันธุ์สัตว์ป่าซับลังกา ขณะนี้ เจ้าหน้าที่ อาสาสมัครกําลังตรึงกําลังไม่ให้ไฟเข้าเขตรักษาพันธุ์ฯ แนวทางแก้ไข
ปลัด ทส ฯ เพิ่มเติมรายงานว่า ชุดไฟป่า กรมอุทยานแห่งชาติ สัตว์ป่า และพันธุ์พืช กรมป่าไม้ ร่วมกับท้องถิ่น เข้าแก้ไขปัญหา และ สป.ทส. โดย ศทอ. (ศูนย์เทคโนโลยีดิจิทัลและอากาศยาน) จะส่งเฮลิคอปเตอร์ไปสํารวจพื้นที่ ส่งกําลัง และสนับสนุนการทิ้งน้ําดับไฟ ซึ่ง เฮลิคอปเตอร์จะไปถึงไม่เกิน 10.00 น. วันนี้
นายกฯ ได้กําชับว่า “ เหตุไฟไหม้ป่า เกิดแล้วควบคุมยาก และผลกระทบเป็นวงกว้าง เข้าใจดีว่าเป็นเหตุสุดวิสัย แต่ทั้งนี้ ขอให้เจ้าหน้าที่ควบคุมต้นเหตุที่ทําได้ และเมื่อเกิดเหตุแล้ว ต้องประสานงานกันร่วมควบคุม ดับไฟ และประเมินสถานการณ์ให้ดี หากลุกลาม จะป้องกัน ดูแลสัตว์ป่าอย่างไร รวมทั้งกระทบไปถึง การเกิด PM 2.5 ด้วย”
รัฐบาลไทย-ข่าวทำเนียบรัฐบาล-ทส. ถือฤกษ์ดีปล่อยเรือ “โลมา” 807 ลงน้ำ เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
วันอังคารที่ 13 กุมภาพันธ์ 2567
ทส. ถือฤกษ์ดีปล่อยเรือ “โลมา” 807 ลงน้ํา เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
ทส. ถือฤกษ์ดีปล่อยเรือ “โลมา” 807 ลงน้ํา เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
ทส. ถือฤกษ์ดีปล่อยเรือ “โลมา” 807 ลงน้ํา เสริมทัพภารกิจอนุรักษ์ฟื้นฟูทรัพยากรทางทะเลและชายฝั่ง
วันที่13 กุมภาพันธ์ 2567 เวลา 06.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมภริยา เป็นประธานในพิธีปล่อยเรือทรัพยากรทางทะเลและชายฝั่ง 807 หรือเรือ “โลมา” ลงน้ํา ซึ่งกรมทรัพยากรทางทะเลและชายฝั่ง ดําเนินการต่อเรือขึ้นเพื่อใช้ในภารกิจด้านการอนุรักษ์และฟื้นฟูทรัพยากรทางทะเลและชายฝั่ง สํารวจระบบนิเวศทางทะเลและชายฝั่ง ติดตามช่วยเหลือสัตว์ทะเล ตรวจสอบ และป้องกันการบุกรุกทําลายทรัพยากรทางทะเลและชายฝั่งในพื้นที่ชายฝั่งทะเลอ่าวไทย ตลอดจนตามหมู่เกาะต่าง ๆ รวมถึงเพื่อการส่งเสริมสนับสนุนชุมชนชายฝั่งร่วมอนุรักษ์ฟื้นฟูทรัพยากรทางทะเลและชายฝั่ง โดยโอกาสนี้ นางสมถวิล วงษ์สุวรรณ ภริยา พล.ต.อ.พัชรวาท วงษ์สุวรรณ ในฐานะสุภาพสตรีผู้ประกอบพิธีปล่อยเรือ ได้เชิญมิ่งขวัญและมงคลสู่เรือ พร้อมเจิมป้ายชื่อเรือ ก่อนตัดเชือกเพื่อปล่อยเรือลงน้ํา โดยมีพระสงฆ์เจริญชัยมงคลคาถาและประพรมน้ําพระพุทธมนต์ ตามประเพณีโบราณที่มีมา ณ อู่ต่อเรือ บริษัท ซีเครสท์ มารีน จํากัด ตําบลท้ายบ้าน อําเภอเมือง จังหวัดสมุทรปราการ โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ พร้อมด้วย นายจตุพร บุรุษพัฒน์ ปลัดกระทรวงฯ ดร.ปิ่นสักก์ สุรัสวดี อธิบดีกรมทรัพยากรทางทะเลและชายฝั่ง นายศุภมิตร ชิณศรี ผู้ว่าราชการจังหวัดสมุทรปราการ ตลอดจนผู้บริหารหน่วยงาน ผู้บริหารบริษัท ซีเครสท์ มารีน จํากัด และเจ้าหน้าที่ในสังกัดกระทรวงฯ เข้าร่วมในพิธี
พล.ต.อ.พัชรวาท ได้กําชับให้เจ้าหน้าที่ที่เกี่ยวข้องปฏิบัติภารกิจของหน่วยงาน โดยใช้พาหนะ และอุปกรณ์ต่าง ๆ ให้มีความคุ้มค่า และเกิดประโยชน์สูงสุดแก่พี่น้องประชาชน รวมถึงได้เน้นย้ําในเรื่องการบูรณาการการทํางานร่วมกับภาคีเครือข่ายต่าง ๆ ทั้งหน่วยงานภาครัฐ องค์กรปกครองส่วนท้องถิ่น ผู้ประกอบการ หน่วยงานภาคเอกชน ตลอดจนพี่น้องชุมชนชายฝั่ง เครือข่ายอาสาสมัครพิทักษ์ทะเล และประชาชนในพื้นที่ให้มีความเข้มแข็ง ร่วมด้วยช่วยกันในการสอดส่อง ปกป้อง คุ้มครองดูแลทรัพยากรทางทะเลและชายฝั่งให้มีความสมบูรณ์สืบไป
รัฐบาลไทย-ข่าวทำเนียบรัฐบาล-เห็นชอบร่างกฎกระทรวงแบ่งแยกหรือโอนสิทธิที่ดินเพื่อเกษตรกรรม
วันอังคารที่ 13 กุมภาพันธ์ 2567
13/02/2567
เห็นชอบร่างกฎกระทรวงแบ่งแยกหรือโอนสิทธิที่ดินเพื่อเกษตรกรรม
วันอาทิตย์ที่ 11 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
คณะรัฐมนตรี
เห็นชอบร่างกฎกระทรวงการแบ่งแยกหรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม
พ.ศ. ... ซึ่งมีสาระสําคัญ คือ ผู้ได้รับสิทธิโดยการปฏิรูปที่ดินเพื่อเกษตรกรรม หมายถึง
บุคคลผู้ได้รับโฉนดที่ดินหรือหนังสือรับรองการทําประโยชน์โดยการปฏิรูปที่ดินเพื่อเกษตรกรรม
สามารถโอนสิทธิในที่ดินแก่สถาบันเกษตรกรเพื่อชําระหนี้ทั้งหมด หรือ บางส่วนได้
เพื่อให้ผู้ได้รับสิทธิที่ประสงค์จะประกอบอาชีพเกษตรกรรมต่อไปยังคงเหลือที่ดินบางส่วนไว้ใช้
ส่วนสถาบันเกษตรกรที่ได้รับโอนสิทธิในที่ดินไป จะต้องใช้ประกอบเกษตรกรรม
จะทําการแบ่งแยกหรือโอนไปยังผู้อื่น หรือนําไปให้บุคคลอื่นเช่าไม่ได้ ทั้งนี้
ผู้ได้รับสิทธิสามารถแบ่งแยกหรือโอนสิทธิในที่ดินคืนให้ ส.ป.ก. โดยขอรับค่าตอบแทนหรือไม่ก็ได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนประชาชนร่วมเทศกาลตรุษจีน ปี 2567 ตลอดเดือน กุมภาพันธ์
วันอังคารที่ 13 กุมภาพันธ์ 2567
13/02/2567
ชวนประชาชนร่วมเทศกาลตรุษจีน ปี 2567 ตลอดเดือน กุมภาพันธ์
วันเสาร์ที่ 10 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมเทศกาลตรุษจีน ประจําปี 2567 ตลอดเดือน กุมภาพันธ์
บริเวณถนนเยาวราช กรุงเทพมหานคร โดยภายในงานมีกิจกรรมมากมายภายใต้แนวคิด “เฉลิมฉลอง
ปีทองแห่งความรุ่งเรือง” มีการแสดงศิลปวัฒนธรรมไทยและจีน
การแสดงแสงเสียงสื่อผสมนําเสนอเรื่องราวความศรัทธาของชาวไทยเชื้อสายจีน
บูธศาสตร์พยากรณ์หลากหลายรูปแบบ และชมอุโมงค์มังกรทองที่สวยงาม
ในส่วนภูมิภาคประชาชนสามารถร่วมงานได้ในหลายพื้นที่ เช่น ประเพณีแห่เจ้าพ่อ-เจ้าแม่ปากน้ําโพ
จ.นครสวรรค์ เทศกาลตรุษจีนราชบุรี จ.ราชบุรี เทศกาลตรุษจีนหาดใหญ่ จ.สงขลา
และเทศกาลไชน่าทาวน์เมืองเชียงใหม่ จ.เชียงใหม่ คาดว่าเทศกาลตรุษจีนในปีนี้
จะสร้างรายได้ทางการท่องเที่ยวมากกว่า 34,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ลพบุรี
วันอังคารที่ 13 กุมภาพันธ์ 2567
13/02/2567
นายกรัฐมนตรี ตรวจราชการ จ.ลพบุรี
วันศุกร์ที่ 9 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการ จ.ลพบุรี ในวันนี้ (9ก.พ.67)
เพื่อติดตามการดําเนินโครงการก่อสร้างเขื่อนป้องกันตลิ่งริมคลองลําสนธิไปบรรจบแม่น้ําป่าสักพร้อมปรั
บปรุงภูมิทัศน์ ณ วัดสิงหาราม อ.ชัยบาดาล ซึ่งปัจจุบันประสบปัญหาอุทกภัยและภัยแล้งเป็นประจําทุกปี
มีปัญหาดินสไลด์และการกัดเซาะตามแนวตลิ่ง
เมื่อแล้วเสร็จจะเพิ่มความปลอดภัยในชีวิตและทรัพย์สินประชาชนมากขึ้น
จากนั้นไปเป็นประธานพิธีเปิดงานแผ่นดินสมเด็จพระนารายณ์มหาราช ครั้งที่ 36 ประจําปี 2567 ณ
พระนารายณ์ราชนิเวศน์ อ.เมืองลพบุรี เพื่อเทิดพระเกียรติสมเด็จพระนารายณ์มหาราช และอนุรักษ์ฟื้นฟู
สืบสานศิลปวัฒนธรรมท้องถิ่น รวมถึงส่งเสริมการท่องเที่ยว กระตุ้นเศรษฐกิจของจังหวัดลพบุรี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ครม.รับทราบรายงานผลการปรับปรุงโครงสร้างกระทรวงศึกษาการ (ศธ.)  เพื่อจัดตั้งสำนักบริหารการมัธยมศึกษา (สบม.)
วันอังคารที่ 13 กุมภาพันธ์ 2567
13/02/2567
​ครม.รับทราบรายงานผลการปรับปรุงโครงสร้างกระทรวงศึกษาการ (ศธ.)  เพื่อจัดตั้งสํานักบริหารการมัธยมศึกษา (สบม.)
​ครม.รับทราบรายงานผลการปรับปรุงโครงสร้างกระทรวงศึกษาการ (ศธ.)  เพื่อจัดตั้งสํานักบริหารการมัธยมศึกษา (สบม.)
วันนี้ (13 กุมภาพันธ์ 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติรับทราบผลการพิจารณารายงานพิจารณาศึกษา เรื่อง การปรับปรุงโครงสร้างกระทรวงศึกษาการ (ศธ.) เพื่อจัดตั้งสํานักบริหารการมัธยมศึกษา (สบม.) ของคณะกรรมาธิการการศึกษา วุฒิสภา ตามที่กระทรวงศึกษาธิการ เสนอ
นายคารม กล่าวว่า คณะกรรมาธิการได้พิจารณาศึกษา เรื่อง “การปรับปรุงโครงสร้าง ศธ. เพื่อจัดตั้ง สบม.” มีข้อเสนอแนะ ดังนี้
1.ข้อเสนอเชิงนโยบายเกี่ยวกับการปรับปรุงโครงสร้าง ศธ. เพื่อขับเคลื่อนภารกิจการจัดการศึกษาระดับมัธยมศึกษา โดยให้มีการปรับปรุงโครงสร้างการบริหารของ สพฐ. ซึ่งเป็นหน่วยงานที่รับผิดชอบดูแลการจัดการศึกษาระดับมัธยมศึกษา โดยไม่มีเพิ่มหน่วยงาน เป็นการบูรณาการรวมสํานักซึ่งมีภารกิจใกล้เคียงกันเข้าด้วยกันและปรับปรุงหน่วยงานที่ตั้งขึ้นเป็นการภายใน ได้แก่ สํานักบริหารงานการมัธยมศึกษาตอนปลาย (สมป.) เป็นหน่วยงานในโครงสร้างให้มีชื่อใหม่ว่า “สบม.”
2.ขอบเขตอํานาจหน้าที่ของ สบม.
2.1 วัตถุประสงค์ เป็นหน่วยงานกลางในการรวบรวมและจัดทําข้อมูลสารสนเทศในทุกด้านของโรงเรียนมัธยมศึกษา และสํานักงานเขตพื้นที่การศึกษามัธยมศึกษา รวมทั้งหน่วยงานที่จัดการศึกษาระดับมัธยมศึกษาทั้งภาครัฐและเอกชน เป็นต้น
2.2 หน้าที่และความรับผิดชอบ ส่งเสริม สนับสนุนงานนโยบายของรัฐบาลและ ศธ. สําหรับการพัฒนาโรงเรียนมัธยมศึกษาทั่วประเทศให้ดําเนินงานได้อย่างมีประสิทธิภาพ เป็นต้น
2.3 การแบ่งส่วนราชการภายใน สบม. แบ่งเป็น 6 กลุ่ม ดังนี้ กลุ่มบริหารทั่วไป กลุ่มนโยบายและแผน กลุ่มส่งเสริมทรัพยากรบุคคล กลุ่มพัฒนาคุณภาพวิชาการและการจัดการศึกษา กลุ่มส่งเสริมประสิทธิภาพการบริหารจัดการมัธยมศึกษา และกลุ่มวิจัยพัฒนาสื่อและดิจิทัลทางการศึกษา
“การปรับปรุงโครงสร้างฯ เพื่อให้ขับเคลื่อนภารกิจจัดการศึกษาระดับมัธยมศึกษา ให้ก้าวทันต่อการเปลี่ยนแปลงที่จะเกิดขึ้น รวมถึงเพื่อเป็นหน่วยงานในการขับเคลื่อนการจัดการศึกษาระดับมัธยมศึกษาตามหลักสูตรการศึกษาขั้นพื้นฐาน ทั้งนี้ การจัดตั้ง สบม. ต้องเชื่อมโยงระหว่าง สพฐ. สํานักงานเขตพื้นที่การศึกษามัธยมศึกษา และโรงเรียนมัธยมศึกษา รวมทั้งมีความเชื่อมโยงกันทั้งระบบในหน่วยงานส่วนกลางและภูมิภาค” นายคารม กล่าว
รัฐบาลไทย-ข่าวทำเนียบรัฐบาล-ดีอี เผย “ข่าวแก๊งคอลเซ็นเตอร์คุย 2 นาที ดูดเงินเกลี้ยงบัญชีทันที” ไม่เป็นความจริง
วันอังคารที่ 13 กุมภาพันธ์ 2567
ดีอี เผย “ข่าวแก๊งคอลเซ็นเตอร์คุย 2 นาที ดูดเงินเกลี้ยงบัญชีทันที” ไม่เป็นความจริง
ดีอี เผย “ข่าวแก๊งคอลเซ็นเตอร์คุย 2 นาที ดูดเงินเกลี้ยงบัญชีทันที” ไม่เป็นความจริง
ดีอี เผย “ข่าวแก๊งคอลเซ็นเตอร์คุย 2 นาที ดูดเงินเกลี้ยงบัญชีทันที” ไม่เป็นความจริง
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงฯ กล่าวว่า กรณีที่มีข่าวกลลวงใหม่ “คุย 2 นาที ตอบแค่ ใช่ ดูดเงินเกลี้ยงบัญชี ! โดยไม่ต้องกดลิงค์ หรือโหลดแอพใด ๆ ทั้งสิ้น เพียงแค่รับสายมิจฉาชีพพูดคุยประมาณ 2 นาทีเท่านั้น เงินก็จะถูกดูดหมดบัญชี” เรื่องนี้ไม่เป็นความจริง
อย่างไรก็ตาม หน่วยงานที่เกี่ยวข้อง อยู่ระหว่างการตรวจสอบข้อเท็จจริง และความเป็นไปได้ในทางเทคนิค ซึ่งยังไม่พบรูปแบบหรือวิธิการในการหลอกลวงดูดเงินจากบัญชีเพียงแค่การพูดคุยทางโทรศัพท์ หากไม่มีการติดตั้งแอพพลิเคชั่นที่ปลายทาง ทั้งนี้อาจจะมีขั้นตอนก่อนหน้านี้ เช่น มีการ กด link หรือสมัครแอปพลิเคชั้นก่อนมากหน้านี้ และมีการโทรสอบถามรหัสผ่าน หรือหลอกบันทึกเสียงพูดเพื่อใช้ในยืนยันตัวตนเข้าระบบธนาคารด้วยเสียง
กระทรวงดิจิทัลเพื่อเศรษฐกิจและสังคม จึงขอประชาสัมพันธ์แจ้งเตือนว่า เรื่องนี้อยู่ระหว่างการตรวจสอบข้อเท็จจริง ประชาชนอย่าตื่นตระหนักในเรื่องดังกล่าว แต่อย่างไรก็ตามการป้องกันมิจฉาชีพหลอกติดตั้งแอปพลิเคชันและดูด ภัยทางด้านการเงินที่มีความซับซ้อนและหลากหลายมากขึ้น อย่างต่อเนื่องป้องกันแอปดูดเงิน ดังนี้
1. ไม่ดาวน์โหลดโปรแกรมจากแหล่งอื่น นอกจากแหล่งที่ได้รับการควบคุมและรับรองความปลอดภัยจากผู้พัฒนาระบบปฏิบัติการที่เป็น Official Store อาทิ Play Store หรือ App Store เท่านั้น
2. ไม่ตั้ง password ซ้ํา หรือ ใช้ร่วมกับ Mobile Banking
3. ไม่ทําการสแกนใบหน้า หรือยืนยันตัวตนผ่านแอปพลิเคชันที่ไม่รู้จัก
4. ไม่กดลิงก์จาก SMS แปลกปลอม โดยธนาคารไม่มีนโยบายส่งข้อความ SMS แนบลิงก์ทุกชนิด หรือมีข้อความให้แอด Line ID หากได้รับ SMS ดังกล่าว อย่าหลงเชื่อเด็ดขาด
5. ควรสังเกตโล่ ที่อยู่ด้านหน้า Line account เสมอ ซึ่งควรมีโล่สีเขียว หรือน้ําเงินเข้ม เท่านั้น
6. หากต้องการทําธุรกรรมใด ๆ ควรโทรฯ กลับไปที่หน่วยงานที่ถูกแอบอ้างด้วยตนเอง
7. ไม่ควรให้ข้อมูลส่วนตัว เช่น หมายเลข 13 หลัก ผ่านทางโทรศัพท์
8. โทรแจ้ง 1441 สามารถโทร.แจ้งระงับอายัดบัญชีคนร้าย
----------------------
รัฐบาลไทย-ข่าวทำเนียบรัฐบาล-พิธีต้อนรับ ผู้สำเร็จราชการแห่งเครือรัฐออสเตรเลีย และภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)  ณ ทำเนียบรัฐบาล
วันอังคารที่ 13 กุมภาพันธ์ 2567
พิธีต้อนรับ ผู้สําเร็จราชการแห่งเครือรัฐออสเตรเลีย และภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)  ณ ทําเนียบรัฐบาล
ระหว่างวันที่ 13 - 17 กุมภาพันธ์ 2567
พิธีต้อนรับ ผู้สําเร็จราชการแห่งเครือรัฐออสเตรเลีย และภริยา
ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit)
ณ ทําเนียบรัฐบาล ระหว่างวันที่ 13 - 17 กุมภาพันธ์ 2567
รัฐบาลไทย-ข่าวทำเนียบรัฐบาล-กรุงไทยเสนอขายหุ้นกู้อนุพันธ์ชุดใหม่  “IEF Shark Fin Bull Note” อ้างอิงพันธบัตรรัฐบาลสหรัฐฯ คุ้มครองเงินต้น100% พลิกการลงทุนให้ง่ายและงอกเงย ดีเดย์ 20-21 ก.พ.นี้
วันอังคารที่ 13 กุมภาพันธ์ 2567
13/02/2567
กรุงไทยเสนอขายหุ้นกู้อนุพันธ์ชุดใหม่  “IEF Shark Fin Bull Note” อ้างอิงพันธบัตรรัฐบาลสหรัฐฯ คุ้มครองเงินต้น100% พลิกการลงทุนให้ง่ายและงอกเงย ดีเดย์ 20-21 ก.พ.นี้
ธ.กรุงไทยจับจังหวะ ศก.สหรัฐฯส่งสัญญาณชะลอตัว ออกหุ้นกู้อนุพันธ์ชุดใหม่ IEF Shark Fin Bull Note อ้างอิงผลตอบแทนกองทุนอีทีเอฟที่ลงทุนพันธบัตรรัฐบาลสหรัฐชูจุดเด่นคุ้มครองเงินต้น 100% ตอบโจทย์ผู้ลงทุนที่หาการลงทุนมั่นคง เสี่ยงต่ํา จองซื้อ 20-21 ก.พ.นี้
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า ในฐานะธนาคารพาณิชย์ชั้นนําของประเทศ ธนาคารกรุงไทยมุ่งมั่นพัฒนาบริการและผลิตภัณฑ์ทางการเงิน เปิดโอกาสให้ทุกคนเข้าถึงการออมและการลงทุน ภายใต้แนวคิด “พลิกการลงทุนให้เป็นเรื่องง่ายและงอกเงย” เตรียมเสนอขายหุ้นกู้อนุพันธ์กรุงไทย IEF Shark Fin Bull Note หุ้นกู้อนุพันธ์แฝงชุดใหม่ อายุ 1 ปี 6 เดือน จ่ายผลตอบแทนอ้างอิงกองทุน iShares7-10 Year Treasury Bond ETF ที่มีนโยบายการลงทุนในพันธบัตรรัฐบาลสหรัฐฯอายุ 7-10 ปี ตอบโจทย์ผู้ลงทุนที่ต้องการสร้างผลตอบแทนระยะปานกลาง ความเสี่ยงต่ํา ด้วยเงื่อนไขการคุ้มครองเงินต้น 100% จากธนาคารกรุงไทย ที่ได้รับการจัดอันดับความน่าเชื่อถือที่ AAA โดย Fitch Rating เมื่อวันที่ 20 กรกฏาคม 2566
“ภายใต้ภาวะเศรษฐกิจโลกที่มีความไม่แน่นอน จากเศรษฐกิจสหรัฐฯที่ส่งสัญญาณชะลอตัว และธนาคารกลางสหรัฐฯ (FED) มีแนวโน้มปรับลดอัตราดอกเบี้ยนโยบายลงในระยะข้างหน้า ทําให้ผู้ลงทุนหันมาสนใจการลงทุนในตลาดตราสารหนี้ซึ่งมีความเสี่ยงต่ํา โดยเฉพาะอย่างยิ่งพันธบัตรรัฐบาลที่มีความปลอดภัยสูง (Risk Free) และไม่ได้รับผลกระทบจาก Credit Spread ที่อาจปรับตัวเพิ่มขึ้นจากสภาวะเศรษฐกิจชะลอตัว ธนาคารจึงเสนอขายหุ้นกู้อนุพันธ์ กรุงไทย IEF Shark Fin Bull Note เพื่อเปิดโอกาสให้ผู้ลงทุน เข้าถึงการลงทุนในตราสารหนี้ที่มีความปลอดภัยสูง”
ทั้งนี้ หุ้นกู้อนุพันธ์กรุงไทย IEF Shark Fin Bull Note จะเสนอขายให้กับผู้ลงทุนสถาบันและผู้ลงทุนรายใหญ่ โดยลงทุนขั้นต่ํา 1 ล้านบาท เปิดจองซื้อตั้งแต่วันที่ 20-21 กุมภาพันธ์ 2567 ผ่านธนาคารกรุงไทยทุกสาขา สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร.02-208-4817 02-208-4831 02-208-4840 02-208-4673 02-208-4824